tomron87/hebrew-wikipedia-sentences-corpus huggingface dataset:
במשחקה הראשון בטורניר הושפלה ספרד על ידי הולנד כאשר הובסה בתוצאה 1–5. תבוסה זו הייתה הקשה ביותר של אלופת עולם מכהנת בגביע העולם וכן התבוסה הגדולה ביותר של ספרד בגביע העולם מאז 1950 (שאף הוא נערך בברזיל).
ספרד לא הצליחה להתאושש ממכה כואבת זו והפסידה גם במשחקה השני בטורניר לצ'ילה 0–2, תוצאה שהדיחה אותה מהמשך המשחקים כבר לאחר שני משחקים בלבד בשלב הבתים.
בכך הפכה ספרד לאלופת העולם המכהנת החמישית שמודחת כבר בשלב הבתים והראשונה מאז 1950 שמודחת לאחר שני משחקים בלבד.
במשחקה האחרון בשלב הבתים, שנערך לפרוטוקול בלבד, ניצחה ספרד את אוסטרליה 0-3.
ביורו 2016 נפרדה ספרד גם מתואר אלופת אירופה, אחרי שתי אליפויות רצופות, לאחר שהודחה בשמינית הגמר על ידי איטליה 0–2. בכך גמלה איטליה לספרד על ההפסד בגמר האליפות הקודמת.
ספרד העפילה למונדיאל 2018 לאחר שסיימה ראשונה בבית המוקדמות לפני איטליה במאזן של 9 ניצחונות ותוצאת תיקו אחת.
בטורניר הגמר סיימה ספרד בתיקו 3-3 עם פורטוגל ובהמשך ניצחה את אירן 0–1 וסחטה תיקו 2-2 מול מרוקו לאחר שהבקיעה את שער השוויון בתוספת הזמן.
בזכות שער זה, סיימה ספרד במקום הראשון בבית כאשר היא מקדימה את פורטוגל, שסיימה עם אותו מספר נקודות והפרש שערים, בזכות שער זכות אחד.
בשלב שמינית הגמר סיימה ספרד בתיקו 1-1 עם רוסיה המארחת והודחה לאחר הפסד 3–4 בבעיטות הכרעה מאחד עשר מטרים.
ספרד זכתה בגביע המשחק ההוגן במונדיאל 2018.
ספרד העפילה ליורו 2020, לאחר שסיימה במקום הראשון בבית המוקדמות לפני שוודיה עם 8 ניצחונות ושתי תוצאות תיקו.
בטורניר הגמר, אירחה ספרד את משחקי הבית שלה.
היא פתחה בתיקו 0-0 עם שוודיה, עימה התמודדה גם בשלב המוקדמות, ולאחר מכן סיימה בתיקו 1-1 עם פולין.
במשחקה האחרון בבית הביסה ספרד את סלובקיה 0-5 והעפילה לשמינית הגמר מהמקום השני בבית.
בשמינית הגמר התמודדה ספרד נגד קרואטיה ונקלעה לפיגור 1-0. ספרד הפכה ל-1-3 כאשר נותרו 13 דקות לסיום, אולם בדקות הסיום קרואטיה הצליחה להשוות ל-3-3- ולכפות הארכה.
בהארכה ניצחה ספרד 3-5 והעפילה לרבע הגמר.
ברבע הגמר שוב הגיעה ספרד להארכה, כאשר סיימה סתיקו 1-1 עם שווייץ.
בהארכה לא הושגה הכרעה ובבעיטות הכרעה מ-11 מטר ספרד ניצחה 1-3 והעפילה לחצי הגמר.
גם בחצי הגמר סיימה ספרד בתיקו 1-1 עם איטליה והגיעה להכרעה בבעיטות מ-11 מטר.
הפעם ספרד הפסידה 2–4 והודחה.
ספרד העפילה למונדיאל 2022 לאחר שסיימה ראשונה בבית המוקדמות, שוב לפני שוודיה.
בטורניר הגמר הביסה ספרד את קוסטה ריקה 0-7 בשלב הבתים, מה שהיווה את ניצחונה הגבוה ביותר במסגרת המונדיאל.
אולם בהמשך סיימה ספרד בתיקו 1-1 עם גרמניה והפסידה ליפן 2-1. בעקבות ההפסד סיימה ספרד במקום השני בבית, אחרי יפן, והקדימה את גרמניה, שסיימה עימה באותו מספר נקודות, בזכות הפרש שערים עדיף.
בשמינית הגמר אכזבה ספרד כשסיימה בתיקו 0-0 עם מרוקו והודחה לאחר שהפסידה 0–3 בבעיטות הכרעה מ-11 מטרים.
היה זה הטורניר הגדול השלישי ברציפות בו ספרד מודחת בבעיטות הכרעה מ-11 מטרים.
ספרד העפילה ליורו 2024. בשלב הבתים הביסה ספרד את קרואטיה 0-3, גברה על איטליה 0-1 וניצחה את אלבניה 0-1. בכך הייתה לנבחרת היחידה בטורניר שסיימה את שלב הבתים במאזן מושלם וללא ספיגת שער.
בשמינית הגמר הביסה ספרד את גיאורגיה 1-4. ברבע הגמר גברה על גרמניה המארחת 1-2 משער ניצחון של מיקל מרינו דקה לסיום ההארכה.
בחצי הגמר ניצחה ספרד את צרפת 1–2 ועלתה לגמר היורו.
להלן סגל שחקני הנבחרת לקראת משחקי יורו 2024.
נתוני הופעות ושערים מעודכנים ל-16 ביוני 2024
השחקנים הבאים זומנו לנבחרת ב-12 החודשים האחרונים.
נכון ל-18 בנובמבר 2025. לאחר המשחק מול
ההופעה של השחקן הצעיר ביותר
משחק הבכורה נגד , 8 בספטמבר 2023
ההופעה של השחקן המבוגר ביותר
נבחרת סן מרינו בכדורגל היא נבחרת הכדורגל הלאומית של סן מרינו.
נבחרת סן מרינו זכתה להצלחה מעטה, בעיקר בגלל האוכלוסייה הקטנה של המדינה.
לזכותה רק שלושה ניצחונות, פעמיים 1-0 ופעם אחת 3-1 נגד נבחרת אירופית זעירה אחרת, ליכטנשטיין.
המשחק הרשמי הראשון של נבחרת סן מרינו היה ב-1990, משחק ההפסד 0–4 לשווייץ במסגרת מוקדמות יורו 1992. לפני כן, הפסידה סן מרינו 0–1 לנבחרת האולימפית של קנדה ב-1986, אך משחק זה לא היה משחק רשמי.
שני הניצחונות הרשמיים היחידים של נבחרת סן מרינו היה ב-5 בספטמבר 2024 בתוצאה 1-0 נגד נבחרת ליכטנשטיין, במסגרת ליגת האומות ועוד ניצחון נגד אותה נבחרת באותו הטורניר 3-1 ב-18 בנובמבר 2024.
למרות ההישגים הדלים של הנבחרת החזיקה סן מרינו בתואר השער המהיר ביותר בהיסטוריה במסגרת מוקדמות המונדיאל, לאחר שבמוקדמות מונדיאל 1994 נגד נבחרת אנגליה, כבש דייוויד גאלטרי שער לאחר 8 שניות בלבד מפתיחת המשחק.
שיא זה נשבר במסגרת מוקדמות מונדיאל 2018, כאשר במשחק של נגד הבקיע החלוץ הבלגי כריסטיאן בנטקה שער לאחר 7.1 שניות מפתיחת המשחק.
שיא עולמי נוסף שנשבר במשחק של סן מרינו היה ההפסד 0–13 לגרמניה ב-6 בספטמבר 2006, התוצאה השנייה הגבוהה ביותר אי פעם במוקדמות אליפות אירופה (התוצאה הגבוהה היא 14-0, ניצחונה של צרפת על גיברלטר).
בנובמבר 2014 רשמה נבחרת סן מרינו הישג היסטורי כשרשמה את הנקודה הראשונה שלה בהיסטוריית מוקדמות היורו בתיקו 0-0 נגד נבחרת אסטוניה.
בנוסף, משחק זה עצר את רצף ההפסדים של נבחרת סן מרינו (61 הפסדים רצופים).
בין המונדיאל הראשון למונדיאל 1990 הנבחרת כלל לא נרשמה למוקדמות, ומאז כשלה בכל ניסיונותיה להעפיל לטורניר.
הנבחרת נרשמה לראשונה למוקדמות יורו 1992, וגם כאן כשלה בכל ניסיונותיה להעפיל.
נבחרת סנט לוסיה בכדורגל היא נבחרת הכדורגל הלאומית של סנט לוסיה.
נחשבת לאחת הנבחרות החלשות בעולם.
מעולם לא העפילה לגביע העולם או לגביע הזהב של CONCACAF.
נבחרת סנט קיטס ונוויס בכדורגל היא נבחרת הכדורגל הלאומית של סנט קיטס ונוויס.
אחד מהישגי השיא של נבחרת זו, היא העפלתה לסיבוב המוקדמות השני של מונדיאל 2006. ב-1997 סיימה הנבחרת במקום השני בגביע הקריביים.
נבחרת סלובניה בכדורגל היא נבחרת הכדורגל הלאומית של סלובניה.
מדינת סלובניה הייתה במהלך רוב המאה ה-20 חלק מהפדרציה היוגוסלבית, שהייתה מיוצגת על ידי נבחרת יוגוסלביה המצליחה, אך בעקבות פירוק יוגוסלביה בתחילת שנות ה-90 הכריזה סלובניה על עצמאותה, דבר שהוביל לאחר מכן להקמת נבחרת סלובניה.
נבחרת סלובניה שיחקה את משחקה הרשמי הראשון ב-19 ביוני 1991 נגד קרואטיה.
הישגה הראשון של הנבחרת היה כאשר העפילה במפתיע לטורניר יורו 2000, לאחר שניצחה במשחק פלייאוף על כרטיס לטורניר את אוקראינה.
את הנבחרת אימן המאמן הצעיר, שחקן העבר סרצ'קו קטאנץ אשר הוביל את סלובניה להישג המרשים למרות הרכב אלמוני שהתבסס רבות על הכוכב זלאטקו זחוביץ', שחקנה של אולימפיאקוס היוונית.
אל הטורניר עצמו הגיעה נבחרת סלובניה כנעלם הגדול.
היא שובצה לבית מספר 3 ביחד עם נבחרת ספרד, נבחרת נורווגיה ונבחרת סרביה.
במשחק הראשון שלה בטורניר התייצבה מולה סרביה אשר בעבר סלובניה הייתה חלק ממנה.
המשחק הטעון הפך לאחד המשחקים המפתיעים והמלהיבים בטורניר כאשר סלובניה הדהימה את הסרבים במשחק התקפי ועלתה ליתרון של 3:0 עם צמד שערים של זחוביץ'.
במחצית השנייה הצליחו הסרבים להשוות והמשחק הסתיים בתוצאה 3:3. הנבחרת המשיכה לקבל מחמאות בשל המשחק ההתקפי שלה גם לאחר משחק ההפסד 2:1 לנבחרת ספרד, אחת הנבחרות החזקות בטורניר.
המשחק האחרון הסתיים בתיקו 0:0 מול נורווגיה שלא קבע דבר עבור סלובניה אך מנע מהנורווגים לעלות לשלב הבא, סלובניה עצמה סיימה את שלב הבתים במקום הרביעי והאחרון והודחה מהטורניר.
נבחרת סלובניה המשיכה בהצלחתה תחת אימונו של קטנץ כאשר העפילה שנתיים לאחר אליפות אירופה לטורניר הגביע העולמי.
במהלך טורניר המוקדמות סלובניה סיימה במקום השני בביתה לאחר נבחרת רוסיה כשהיא מקדימה את יריבתה נבחרת סרביה.
במשחקי הפלייאוף הוגרלה סלובניה מול נבחרת רומניה.
נבחרת סלובניה נהנתה מיכולת גבוהה של חלוציה בראשות סבסטיאן סימרוטיץ' וחברו לחוד ההתקפה, חלוץ הפועל תל אביב דאז מילאן אוסטרץ.
אוסטרץ כבש שער מרהיב מול הרומנים שהעלה את הנבחרת הסלובנית לטורניר גדול שני ברציפות.
במונדיאל עצמו הוגרלה סלובניה לשחק מול נבחרת ספרד, נבחרת דרום אפריקה ונבחרת פראגוואי.
כבר כשהגיעה הנבחרת אל הטורניר התגלה קרע בין המאמן קטנץ לבין הכוכב הגדול זחוביץ'.
זחוביץ' נשלח הבייתה כבר לאחר משחק אחד והריב הקרין על הנבחרת כולה.
סלובניה הפסידה במונדיאל את שלושת משחקיה וחזרה מן המזרח בבושת פנים.
לקראת טורניר יורו 2004 בפורטוגל הוגרלה נבחרת סלובניה לשחק בבית מספר 1 עם הנבחרות צרפת, קפריסין, מלטה וישראל.
בעוד שהיה ברור שנבחרת צרפת היא הפייבורטית הגדולה לזכות במקום הראשון בבית התחרות של סלובניה הייתה בעיקר מול נבחרת ישראל על המקום השני.
את סרקו קטנץ שעזב החליף מי שכבר היה מאמן הנבחרת בעבר בויאן פרקשיניאר.
פרקשיניאר החזיר לנבחרת את זחוביץ' כדי שהוא ינהיג אותה ויוביל אותה לטורניר גדול שלישי ברציפות.
במשחק המכריע על העלייה לשלב הפלייאוף ניצחה סלובניה את נבחרת ישראל 3:1 באנטליה שבטורקיה לאחר שגם אבי נמני וגם טל בן חיים הורחקו משורות נבחרת ישראל.
בשלב הפלייאוף עצמו הודחה סלובניה לאחר תיקו 1:1 והפסד 1:0 לנבחרת קרואטיה.
כעבור 6 שנים העפילה סלובניה בפעם השנייה בתולדותיה למונדיאל, לאחר שסיימה במקום השני בבית המוקדמות אחרי הראשונה ולפני נבחרות , , ו.
בעקבות היותה אחת משמונה הסגניות בעלות המאזן הטוב ביותר בבתים המוקדמים, התמודדה סלובניה מול רוסיה בשני מפגשי פלייאוף על העלייה למונדיאל 2010. לאחר שהפסידה ברוסיה 2-1, ניצחה סלובניה במשחק הגומלין בביתה 0-1 והעפילה למונדיאל בזכות שער החוץ שכבשה.
בטורניר הגמר עצמו השיגה סלובניה את ניצחונה הראשון בגביע העולם, 0-1 על , ובהמשך הטורניר סיימה בתיקו 2-2 עם והודחה בסיום שלב הבתים בעקבות הפסד 1-0 ל.
סלובניה העפילה ליורו 2024 בפעם השנייה בתולדותיה ו-24 שנים לאחר הופעתה הקודמת בטורניר.
סלובניה סיימה את כל משחקיה בשלב הבתים בתיקו (1-1 עם דנמרק וסרביה, 0-0 עם אנגליה) והעפילה לראשונה בתולדותיה לשמינית הגמר מהמקום השלישי בבית, כאחת מארבע הקבוצות בעלות המאזן הטוב ביותר מהמקום השלישי.
גם בשמינית הגמר סיימה סלובניה בתיקו 0-0 עם פורטוגל והודחה לאחר שהפסידה 3-0 בבעיטות הכרעה מ-11 מטרים.
סגל נבחרת סלובניה לקראת משחקי יורו 2024
הנתונים נכונים ל-26 במרץ 2024
נבחרת סלובקיה בכדורגל היא נבחרת הכדורגל הלאומית של סלובקיה.
משחקה הרשמי הראשון של נבחרת סלובקיה התקיים ב-27 באוגוסט 1939 נגד גרמניה.
לאחר מלחמת העולם השנייה, עם הקמתה מחדש של צ'כוסלובקיה, הופסקה פעילות הנבחרת והשחקנים הסלובקים עברו לשחק במדי נבחרת צ'כוסלובקיה.
בתחילת שנות ה-90 פורקה מדינת צ'כוסלובקיה והתפצלה לשתי מדינות: סלובקיה וצ'כיה, שהכריזו על עצמאותן.
בעקבות כך, חזרה נבחרת סלובקיה לפעילות.
נבחרת סלובקיה עלתה לראשונה בתולדותיה למונדיאל 2010, ובכך רשמה גם את העפלתה הראשונה לטורניר גמר כלשהו.
סלובקיה פתחה את משחקיה במונדיאל בצורה מאכזבת, כאשר סיימה בתיקו 1-1 עם והפסידה 0–2 ל, אולם במשחקה האחרון בשלב הבתים הדהימה את אלופת העולם בתוצאה 2–3, שהדיחה את האיטלקים מהמשך המשחקים והעלתה את סלובקיה לשלב שמינית הגמר.
בשלב זה הפסידה סלובקיה ל 2-1, ובכך סיימה את הופעתה בטורניר.
רוברט ויטק היה המבקיע המצטיין של הנבחרת בטורניר עם 4 שערים מתוך החמישה שכבשה הנבחרת.
שש שנים מאוחר יותר עלתה סלובקיה לראשונה בתולדותיה ליורו 2016. במשחקה הראשון בטורניר בשלב הבתים הפסידה סלובקיה לוויילס 2-1, אך במשחקה השני השיגה ניצחון בכורה 1-2 על רוסיה.
סלובקיה סיימה את משחקה השלישי מול אנגליה בתיקו 0-0 ועלתה לשמינית הגמר מהמקום השלישי בבית.
בשמינית הגמר הובסה סלובקיה 0–3 על ידי גרמניה והודחה מהטורניר.
סלובקיה עלתה ליורו 2020. בשלב הבתים היא גברה על פולין 1-2, אך בהמשך הפסידה 1-0 לשוודיה והובסה 0–5 על ידי ספרד.
בעקבות זאת, סיימה סלובקיה במקום השלישי בבית והודחה.
סלובקיה עלתה ליורו 2024, בפעם השלישית ברציפות.
היא פתחה את משחקיה בשלב הבתים בניצחון מפתיע 0-1 על בלגיה, אך בהמשך הפסידה לאוקראינה 2-1 וסיימה בתיקו 1-1 עם רומניה.
סלובקיה סיימה במקום השלישי בבית, בפעם השלישית ברציפות, אך עלתה לשמינית הגמר בפעם השנייה בתולדותיה כאחת מארבע הקבוצות בעלות המאזן הטוב ביותר מהמקום השלישי.
בשמינית הגמר התמודדה סלובקיה מול אנגליה והובילה במפתיע 0-1, אולם ספגה שער שוויון חמש דקות בתוספת הזמן ולאחר מכן ספגה שער נוסף בפתיחת ההארכה ובכך הפסידה 1–2 והודחה מהטורניר, כשהיא משווה את הישג השיא שלה בטורנירי היורו.
להלן סגל נבחרת סלובקיה לקראת משחקי יורו 2024
נבחרת סנגל בכדורגל, הידועה בכינוייה "האריות של טרנגה", היא נבחרת הכדורגל הלאומית של מדינת סנגל.
לזכותה של נבחרת סנגל שלוש הופעות בטורניר גביע העולם בכדורגל.
בהופעה הראשונה במונדיאל 2002 הדהימה את האלופה צרפת במשחק הפתיחה בניצחון 1–0 והגיעה עד לשלב רבע הגמר.
באותה שנה השיגה נבחרת סנגל הישג משמעותי נוסף כאשר העפילה עד למשחק הגמר של גביע אפריקה לאומות בכדורגל אך הפסידה בדו-קרב פנדלים לנבחרת קמרון לאחר שהמשחק נגמר בתוצאה 0–0.
הטורניר המשמעותי הראשון בו השתתפה נבחרת סנגל היה גביע אפריקה לאומות 1965. סנגל השתתפה לראשונה במוקדמות הטורניר והעפילה לטורניר הגמר לאחר שסיימה ראשונה בבית שכלל גם את גינאה ומאלי.
בשלב הבתים בטורניר הגמר סיימה סנגל בתיקו 0–0 עם תוניסיה המארחת והביסה 5–1 את אתיופיה.
מכיוון שסנגל ותוניסיה סיימו שתיהן בראשות הבית עם אותו מספר נקודות נערכה הטלת מטבע ביניהן על מנת להכריע מי תסיים ראשונה ותעפיל למשחק הגמר.
סנגל הפסידה בהטלת המטבע וסיימה רביעית בטורניר לאחר הפסד 0–1 לחוף השנהב במשחק על המקום השלישי.
סנגל העפילה גם לטורניר הבא, שנערך 3 שנים לאחר מכן, אך לא עברה את שלב הבתים.
סנגל החלה להשתתף במוקדמות גביע העולם ממונדיאל 1970, אך לא הצליחה להעפיל לטורניר הגמר בשמונה הפעמים הראשונות בהן השתתפה בטורניר המוקדמות.
סנגל העפילה בפעם השלישית לגביע אפריקה לאומות 1986 לאחר הפסקה בת 18 שנים שכללה שבעה טורנירי מוקדמות בהן לא הצליחה להעפיל לטורניר הגמר וטורניר מוקדמות נוסף בו לא השתתפה.
בטורניר הגמר סיימה סנגל שלישית בשלב הבתים עם אותו מספר נקודות כמו מצרים וחוף השנהב, אולם למצרים היה הפרש שערים עדיף וחוף השנהב הבקיעה שער זכות אחד יותר ובכך הודחה סנגל בשלב זה.
כעבור 4 שנים, שחזרה סנגל את הישג השיא שלה בטורניר לאותו זמן, כאשר סיימה במקום הרביעי.
סנגל העפילה פעמים נוספות לטורניר הגמר של גביע אפריקה.
מוקדמות מונדיאל 2002 וגביע אפריקה לאומות
סנגל העפילה לראשונה בתולדותיה לטורניר הגמר של מונדיאל 2002. בטורניר המוקדמות עברה סנגל בסיבוב הראשון את בנין.
בשלב הבתים בסיבוב השני, סיימה סנגל ראשונה בבית צמוד לפני מרוקו, מצרים, אלג'יריה ונמיביה, כאשר היא מסיימת עם אותו מספר נקודות כמו מרוקו, אך מקדימה אותה בזכות הפרש שערים עדיף, ומקדימה את מצרים בשתי נקודות.
לפני טורניר הגמר, סנגל הגיעה להישג השיא שלה בגביע אפריקה לאומות 2002. באותו טורניר סיימה סנגל ראשונה בשלב הבתים לאחר שניצחה את מצרים וזמביה וסיימה בתיקו עם תוניסיה.
ברבע הגמר ניצחה סנגל את הרפובליקה הדמוקרטית של קונגו ובחצי הגמר ניצחה את ניגריה 2–1 אחרי הארכה.
במשחק הגמר סיימה סנגל בתיקו 0–0 עם קמרון והפסידה בבעיטות הכרעה מאחד עשר מטרים.
בכך סיימה סנגל במקום השני בטורניר.
במונדיאל 2002 שנערך בקוריאה הדרומית ויפן, סנגל הוגרלה לשחק בשלב הבתים עם צרפת, דנמרק ואורוגוואי.
סנגל שיחקה מול צרפת במשחק הפתיחה של המונדיאל.
משחק זה עורר התרגשות בסנגל מפני שהמדינה הייתה קולוניה צרפתית במשך שנים ורוב הסגל של נבחרת סנגל באותו מונדיאל הגיעו מהליגה הצרפתית.
אחד השחקנים הבולטים במשחק הפתיחה נגד צרפת היה השחקן פטריק ויירה, יליד סנגל.
ויירה, אחד השחקנים הטובים שיצאו מסנגל אם לא הטוב ביותר שבהם, שיחק דווקא בצד הצרפתי במשחק.
אף על פי שנולד בסנגל עבר לנבחרת צרפת בגלל היותה של סנגל קולוניה של צרפת.
במשחק עצמו הדהימה סנגל את אלופת העולם ואלופת אירופה וניצחה אותה בתוצאה 1–0 משער של הקשר פאפא בובה דיופ.
נבחרת סנגל המשיכה בתיקו 1–1 מול דנמרק וסיימה את שלב הבתים בתיקו דרמטי 3–3 מול אורוגוואי לאחר שסנגל הובילה כבר 3–0 משער בבעיטת עונשין מ-11 מטרים של חלילו פדיגה ומצמד של דיופ.
מיקומה של סנגל במקום השני בבית הוביל אותה למשחק שמינית הגמר מול נבחרת שוודיה שסיימה במקום הראשון בבית מספר 6. במשחק עצמו הובילה שוודיה אך צמד של אנרי קמארה, השני מהם שער זהב בהארכה, הפך את התוצאה ל-2–1 ושלח את שחקני סנגל לשלב רבע הגמר.
בכך הייתה סנגל לנבחרת האפריקאית השנייה שמגיעה לשלב זה (והראשונה מאז קמרון במונדיאל 1990) ברבע הגמר הפסידה סנגל לטורקיה 0–1 בהארכה משער זהב של איהן מנסיז.
אל חג'י דיוף נבחר לאחד ממצטייני הטורניר.
16 שנים לאחר הופעתה הקודמת במונדיאל, הצליחה סנגל להעפיל למונדיאל 2018. היא פתחה את משחקיה בניצחון 2–1 על פולין ובהמשך סיימה בתיקו 2–2 עם יפן.
במשחקה האחרון, סנגל הפסידה לקולומביה 0–1 ובכך סיימה במקום השלישי בבית, כאשר יפן מסיימת במאזן זהה כמותה, אך מקדימה אותה בגלל קריטריון "המשחק ההוגן" עקב צבירת כמות כרטיסים צהובים נמוכה יותר מזו של סנגל בסך כל משחקי הבית.
בכך הפכה סנגל לנבחרת הראשונה בתולדות המונדיאל אשר מודחת בעקבות קריטריון "המשחק ההוגן".
בגביע אפריקה לאומות 2019, סנגל גברה בשלב הבתים על טנזניה, הפסידה לאלג'יריה והביסה את קניה על מנת לעלות לשמינית הגמר מהמקום השני בבית.
בשלבי ההכרעה גברה סנגל בתוצאה 1–0 על אוגנדה, בנין ותוניסיה (כאשר את תוניסיה היא מנצחת אחרי הארכה).
במשחק הגמר שוב פגשה סנגל את אלג'יריה וגם הפעם הפסידה לה 0–1. בכך סיימה סנגל במקום השני באליפות אפריקה בפעם השנייה בתולדותיה.
בגביע אפריקה לאומות 2021, סנגל גברה על זימבבואה 1–0 ולאחר מכן סיימה בתיקו 0–0 עם גינאה ועם מלאווי.
סנגל העפילה לשמינית הגמר מהמקום הראשון בבית למרות שהבקיעה רק שער אחד בשלב הבתים.
בשמינית הגמר גברה סנגל על כף ורדה 2–0 וברבע הגמר גברה על גינאה המושוונית 3–1. בחצי הגמר גברה סנגל על בורקינה פאסו 3–1 והעפילה לגמר אליפות אפריקה בפעם השלישית בתולדותיה.
במשחק הגמר סיימה סנגל בתיקו 0–0 עם מצרים וניצחה 4–2 בבעיטות הכרעה מ-11 מטרים.
בכך זכתה סנגל באליפות אפריקה לראשונה בתולדותיה.
סנגל העפילה למונדיאל 2022 בפעם השנייה ברציפות.
את שלב הבתים סנגל פתחה בהפסד 0–2 להולנד, אך בהמשך גברה על המארחת קטר 3–1 ובמשחק המכריע על ההעפלה לשמינית הגמר גברה על אקוודור 2–1, במשחק בו הייתה חייבת לנצח על מנת להעפיל לשמינית הגמר.
בשמינית הגמר הובסה סנגל 0–3 על ידי אנגליה והודחה.
בגביע אפריקה לאומות 2025, סנגל גברה בשלב הבתים 3–0 על בוטסואנה, סיימה בתיקו 1–1 עם הרפובליקה הדמוקרטית של קונגו והביסה את בנין 3–0. סנגל העפילה לשמינית הגמר מהמקום הראשון בבית הודות להפרש שערים עדיף על הרפובליקה הדמוקרטית של קונגו.
בשמינית הגמר גברה סנגל על סודן 3–1 וברבע הגמר גברה על מאלי 1–0. בחצי הגמר גברה סנגל על מצרים 1–0 והעפילה לגמר הטורניר נגד המארחת מרוקו.
במהלך תוספת הזמן של משחק הגמר, כאשר התוצאה היא 0–0, נפסל שער של סנגל, 5 דקות בתוספת הזמן.
בדקה השמינית של תוספת הזמן נפסקה בעיטת עונשין מ־11 מטרים לטובת מרוקו.
שחקני סנגל ירדו מהמגרש כמחאה למשך כרבע שעה.
לאחר חזרתם למגרש, החמיץ שחקן מרוקו, ברהים דיאס, את בעיטת העונשין והמשחק נכנס להארכה.
4 דקות לתוך ההארכה, הבקיע פאפ גיי את שער הניצחון לזכות סנגל שניצחה 0–1 וזכתה בגביע אפריקה בפעם השנייה בתולדותיה.
סגל הנבחרת לקראת מונדיאל 2022 (ההופעות והשערים מעודכנים ליוני 2025):
נכון ל-10 באוקטובר 2025. ''לאחר המשחק נגד
נבחרת סינגפור בכדורגל, הידועה בכינוי "האריות", היא נבחרת הכדורגל הלאומית של סינגפור.
ההישגים הגדולים עד כה של נבחרת סינגפור הם הזכיות באליפויות איגוד מדינות דרום-מזרח אסיה בכדורגל (לשעבר גביעי הטייגר) בשנים 1998, 2004, 2007 ו-2012 .
לאחר הזכייה בטורניר בפעם השנייה, בשנת 2004, עלתה הנבחרת בדירוג פיפ"א העולמי עד למקום ה-92, מיקום שיא לנבחרת זו.
כל שחקני הנבחרת משחקים בליגה הסינגפורית הבכירה הנקראת "האס ליגה" (The S.
בתחילה לבשה סינגפור חולצות כחולות ומכנסיים קצרים כמדי הבית שלה.
עם זאת, בסוף שנות ה-80, אימצו האריות את הצבעים הלאומיים אדום ולבן עבור מדי הבית שלהם, בעוד ששמרו על כחול כצבע מדי החוץ.
מסורת זו נמשכה לאורך שנות ה-90. באליפות אוסטרליה ב-2007, צבעי הנבחרת הלאומית חזרו לכחול כמדי הבית שלה ולבן כצבעי המדים האחרים.
לפני 2006, סינגפור השתמשה באותה תלבושת במשך כמעט 5 שנים, שסופקה על ידי Tiger, שהייתה בשיתוף פעולה עם דיאדורה.
החולצה ששימשה במהלך אליפות אוסטרליה ב-2007 ערכה את הופעתה האחרונה ב-4 בפברואר 2007 נגד תאילנד.
החולצה הבאה הוצגה לראשונה ב-24 ביוני 2007 נגד נבחרת קוריאה העממית.
על החולצה יש פסים לבנים בשולי השרוולים וסביב הצוואר.
בניגוד לרוב הנבחרות הלאומיות המשתמשות בהתאחדות הכדורגל של המדינה כלוגו על החולצה, דגל סינגפור תופס את המקום על החזה השמאלי בעוד שסמל לבן של נייקי נמצא על החזה הימני וסימטריה זו חלה גם על חולצת החוץ.
גופן וצבע המספור, האותיות והכתיב זהים לשתי חולצות הבית הקודמות.
בשנת 2008 נחשפו חולצות צמודות בשני צבעי הקבוצה המסורתיים: אדום למשחקי הבית וכחול למשחקי החוץ.
המדים נלבשו לראשונה על ידי הנבחרת הלאומית במשחק הידידות הבינלאומי נגד אוסטרליה כהכנה למשחק הבית במוקדמות מונדיאל 2010 נגד לבנון ב-26 במרץ 2008.
בנובמבר 2010, נייקי השיקה ערכת כדורגל חדשה לסינגפור, שפותחה במיוחד לאליפות אליפות אסיה 2010. ערכת הבית הייתה בעיצוב חצי אדום כהה ואדום בהיר.
ערכת החוץ כוללת חצי כחול כהה וכחול בהיר, כפי שנלבש בעבר על ידי נבחרת הכדורגל של סינגפור בשנות ה-70. בשנים האחרונות, ערכות הנבחרת הלאומית כללו לעיתים קרובות גם את סמל FAS, באופן בלעדי או יחד עם דגל סינגפור.
בשנת 2020, סינגפור חזרה להשתמש בלוגו של FAS על החולצה הלאומית בפעם הראשונה מאז 1998. עם זאת, הדבר גרר ביקורת שלילית מצד אוהדים שדרשו לשמור על דגל סינגפור על החולצה הלאומית.
חולצות 2022 כללו אז את דגל סינגפור מעל לוגו FAS, אך עדיין גרמו לביקורת שלילית מצד אוהדים שטענו שהדגל ראוי להיות גדול יותר.
החולצה הלאומית נלבשה לראשונה במהלך משחק הידידות של הנבחרת נגד האיים המלדיביים ב-17 בדצמבר 2022, בו ניצחה הנבחרת 3-1. זוהי גם החולצה של הנבחרת לאליפות .
נבחרת סמואה האמריקנית בכדורגל לגברים היא הנבחרת הלאומית של סמואה האמריקאית, והיא אחת מנבחרות הכדורגל החלשות בעולם.
הנבחרת כלל לא נרשמה למשחקי מוקדמות המונדיאל עד מוקדמות מונדיאל 1998, ומאז שהחלה להשתתף כשלה בכל ניסיונותיה להעפיל למונדיאל.
הנבחרת לא נרשמה גם לשני הטורנירים הראשונים של גביע אוקיאניה לאומות, ומאז שחודש הטורניר ב-1996 כשלה בכל ניסיונותיה להעפיל לשלב הגמר שלו.
את ניצחונה הראשון השיגה הנבחרת ב-22 באפריל 1983, כאשר ניצחה 3 - 0 את .
מאחר ששתי הנבחרות לא היו אז חברות בפיפ"א באותה עת משחק זה איננו נחשב למשחק רשמי.
ב-11 באפריל 2001 שיחקה נבחרת סמואה האמריקנית מול נבחרת במסגרת מוקדמות מונדיאל 2002, והפסידה בתוצאה מביכה, 0 - 31, שרשומה בספר השיאים של גינס כתוצאה הגבוהה ביותר במשחק בינלאומי.
ב-22 בנובמבר 2011 השיגה הנבחרת את ניצחונה הראשון בהיסטוריה במשחק רשמי, כאשר גברה 2 - 1 על במסגרת השלבים המוקדמים של אזור אוקיאניה במוקדמות מונדיאל 2014, משערים של ראמין אוט ושלום לואני.
נבחרת סמואה בכדורגל לגברים קיימה את משחקה הבינלאומי הראשון בשנת 1979 מול ואליס ופוטונה, סמואה הפסידה 1-3.
נבחרת סקוטלנד בכדורגל מייצגת את סקוטלנד בטורנירי כדורגל בינלאומיים.
נבחרת סקוטלנד ונבחרת אנגליה הן שתי הנבחרות הוותיקות ביותר בעולם, המשחק הראשון ביניהן נערך כבר ב-1872. שתי הנבחרות התמודדו זו מול זו לפחות פעם בשנה עד 1989, אך רק שלוש פעמים לאחר מכן.
הנבחרת הסקוטית חברה בגופי הכדורגל הבינלאומיים (כגון פיפ"א ואופ"א) על אף שהיא לא מייצגת מדינה.
הנבחרת אינה משתתפת במשחקים האולימפיים כיוון שסקוטלנד לא חברה בוועד האולימפי הבינלאומי.
רוב משחקי הבית של הנבחרת נערכים באצטדיון הלאומי האמפדן פארק, ואילו חלק ממשחקי הידידות נערכים באצטדיונים של מועדונים.
סקוטלנד השתתפה מספר פעמים במונדיאל ובאליפות אירופה, אך מעולם לא הצליחה לעבור את השלב הראשון של הטורניר.
סקוטלנד ואנגליה הן שתי נבחרות הכדורגל הוותיקות ביותר בעולם.
המשחק הראשון בתולדות הכדורגל, שבו הן התמודדו אחת נגד השנייה, נערך בהמילטון קרסנט שבגלאזגו ב-30 בנובמבר 1872. המשחק הסתיים בתיקו 0 - 0. כל 11 השחקנים שייצגו את סקוטלנד השתייכו למועדון החובבני קווינס פארק מגלאזגו.
במשך ארבעים השנים הבאות שיחקה סקוטלנד נגד שלוש נבחרות אומות הבית האחרות - נבחרת אנגליה, נבחרת ויילס ונבחרת אירלנד.
אליפות הבית הבריטית נערכה לראשונה ב-1883, ובכך הפכו משחקיה של סקוטלנד לרשמיים.
המפגשים נגד אנגליה זכו לתשומת לב רבה, ותוך זמן קצר התפתחה יריבות ספורטיבית בין אוהדי שתי הנבחרות.
סקוטלנד זכתה באליפות הבית הבריטית 24 פעמים באופן ישיר, וב-17 טורנירים נוספים היא חלקה את התואר עם נבחרת אחת לפחות.
ב-1929 היא גברה על נבחרת נורווגיה בתוצאה 7 - 3 במשחק שנערך בברגן, ובכך ערכה את הופעתה הראשונה מחוץ לאיים הבריטיים.
היא המשיכה להשתתף במשחקי ידידות מול נבחרות אירופאיות אחרות, ולאחר שניצחה את נבחרת גרמניה ואת נבחרת צרפת היא הפסידה לנבחרת אוסטריה ולנבחרת איטליה ב-1931.
במהלך ההכנות לטורניר הכדורגל של אולימפיאדת 1928 החליטה פיפ"א לחייב את כל התאחדויות הכדורגל לשלם סכום כסף על מנת לכסות את הוצאות השחקנים שלהם המשתתפים בטורניר.
התאחדויות הכדורגל של אנגליה, סקוטלנד, אירלנד וויילס ראו בכך התערבות לא מקובלת בענייניהן הפנימיים, ובפגישת חירום שערכו הן החליטו לפרוש לאלתר מפיפ"א.
כתוצאה מכך סקוטלנד לא השתתפה בשלושת המונדיאלים הראשונים.
ההתאחדות הסקוטית הצטרפה לפיפ"א מחדש רק ב-1946.
לפני מונדיאל 1950 ניתנה המלצה מטעם פיפ"א, ולפיה שתי הקבוצות שיסיימו בראשות אליפות הבית הבריטית ב-1950 יזכו למקום במונדיאל בברזיל.
ג'ורג' גרהאם מההתאחדות הסקוטית הודיע כי הנבחרת הסקוטית תשתתף במונדיאל רק אם תזכה באליפות הבית.
סקוטלנד סיימה במקום השני לאחר אנגליה, וגרהאם נותר נאמן למילתו למרות בקשות משחקני הנבחרת, הקפטן האנגלי בילי רייט ושחקני נבחרת אנגליה.
במקום זאת הוא שלח את הנבחרת למסע משחקים בצפון אמריקה.
סקוטלנד השתתפה במונדיאל לראשונה בטורניר של 1954 שנערך בשווייץ, אך ההתאחדות לא השקיעה הרבה בהכנות לטורניר.
הנבחרת כללה 13 שחקנים בלבד, על אף שלפי תקנות פיפ"א ניתן היה לשלוח עד 22 שחקנים.
סקוטלנד הפסידה לנבחרת אוסטריה בתוצאה 0 - 1 במשחק הראשון של שלב הבתים, ובעקבות כך החליט המאמן אנדי ביטי להתפטר שעות אחדות לפני המשחק מול נבחרת אורוגוואי.
אורוגוואי הייתה אלופת העולם המכהנת, ועד לאותו משחק מעולם לא הפסידה במונדיאלים.
במשחק עצמו היא גברה על סקוטלנד בתוצאה 7 - 0.
במונדיאל 1958 זכתה סקוטלנד בנקודה ראשונה בטורניר, לאחר שסיימה בתיקו 1 - 1 מול נבחרת יוגוסלביה.
לאחר מכן היא הפסידה לנבחרת פרגוואי ולנבחרת צרפת, והודחה פעם נוספת בשלב הבתים.
במרץ 1959 החל אנדי ביטי בקדנציה השנייה שלו באימון הנבחרת, אותה סיים באוקטובר 1960.
תחת הדרכתו של המאמן החדש איאן מק'קול זכתה סקוטלנד באליפות הבית הבריטית ב-1962 וב-1963. לפני מינויו של בובי בראון ב-1967 כיהנו בתפקיד במשך זמן קצר ג'וק סטיין, ג'ון פרנטיס ומלקולם מקדונלד.
משחקו הראשון של בראון היה בומבלי מול נבחרת אנגליה שזה עתה זכתה במונדיאל 1966. סקוטלנד גברה על אנגליה בתוצאה 3 - 2 משערים של דניס לאו, בובי לנוקס וג'ים מק'קליוג.
אוהדי הנבחרת כינו בעקבות זאת את קבוצתם בתואר "אלופת העולם הלא רשמית".
וילי אורמונד התמנה לתפקיד המאמן ב-1973, לאחר תקופה קצרה שבה כיהן טומי דוקרטי.
הוא הפסיד במשחק הראשון בתוצאה 0–5 לאנגליה, אך הצליח להוביל את הנבחרת למונדיאל 1974 בגרמניה המערבית, לראשונה מזה 16 שנים.
סקוטלנד לא הפסידה במשחקי שלב הבתים, אך לא הצליחה להעפיל בעקבות הפרש שערים.
לאחר שגברה על נבחרת זאיר היא סיימה בתיקו מול נבחרת ברזיל ונבחרת יוגוסלביה, אך הודחה כיוון שניצחה את זאיר בפער הקטן ביותר.
אלי מקלאוד התמנה לתפקיד המאמן ב-1977, בתקופה שבה לא היה ברור אם הנבחרת תצליח להעפיל למונדיאל 1978 בארגנטינה.
היא החלה את שנת 1977 עם מקלאוד בזכייה באליפות הבית הבריטית, כאשר לאחר הניצחון על אנגליה בסיום הטורניר פרצו אוהדי הנבחרת למגרש וגרמו לנזקים משמעותיים.סקוטלנד המשיכה וגברה על נבחרת צ'כוסלובקיה ועל נבחרת ויילס במוקדמות המונדיאל, ובכך הבטיחה את העפלתה למונדיאל.
במהלך ההכנות למונדיאל 1978 העלה המאמן מקלאוד את הציפיות מהנבחרת בכך שהצהיר כי היא תסיים את הטורניר באחד משלושת המקומות הראשונים.
לפני הטיסה לארגנטינה אף נערך מצעד לכבוד הנבחרת בהאמפדן פארק, ואוהדים רבים הצטופפו בדרך המובילה מהאצטדיון לשדה התעופה.
משחקה הראשון של סקוטלנד היה מול נבחרת פרו, והיא הפסידה בו בתוצאה 1 - 3. במשחק השני היא סיימה בתיקו מול נבחרת איראן, במשחק שהתפרסם בין השאר בזכות התמונה שבה צולם אלי מקלאוד כשהוא טומן את ראשו בין ידיו.
על מנת להעפיל לשלב הבה סקוטלנד הייתה זקוקה לניצחון בהפרש של שלושה שערים על נבחרת הולנד.
היא הצליחה לנצח בתוצאה 3 - 2 משער של קני דלגליש ושני שערים של ארצ'י גמיל, שהשני מביניהם נחשב לאחד השערים המרשימים ביותר בתולדות המונדיאלים; גמיל התגבר על שלושה שחקני הגנה הולנדים לפני שהכניע את השוער ההולנדי יאן יונגבלוד.
הניצחון לא היה מספיק עבור סקוטלנד, והיא הודחה בפעם השנייה ברציפות לאחר שלב הבתים.
מקלאוד התפטר מתפקיד המאמן זמן קצר לאחר המונדיאל.
ג'וק סטיין, שזכה בתשע אליפויות רצופות ובגביע אירופה כמאמן סלטיק, התמנה למחליף של מקלאוד.
הוא לא הצליח להוביל את הנבחרת להעפלה ליורו 1980, אך כן הצליח להובילה למונדיאל 1982 מבית מוקדמות עם נבחרות חזקות כגון נבחרת שוודיה, נבחרת פורטוגל, נבחרת ישראל ונבחרת צפון אירלנד, כאשר לאורך כל טורניר המוקדמות הנבחרת מפסידה במשחק אחד בלבד.
סקוטלנד גברה על נבחרת ניו זילנד בתוצאה 5 - 2 במשחק הראשון של שלב הבתים במונדיאל, אך הפסידה בתוצאה 1 - 4 לנבחרת ברזיל שכללה את סוקרטס, זיקו, ופלקאו.
היא הודחה פעם נוספת בגלל הפרש שערים לאחר שסיימה בתיקו 2 - 2 מול נבחרת ברית המועצות.
העפלתה של סקוטלנד למונדיאל הרביעי ברציפות בתולדותיה לוותה באירוע שתואר כטרגי.
סקוטלנד הייתה זקוקה לתיקו לכל הפחות במשחק מול נבחרת ויילס על מנת להעפיל לפלייאוף שממנו מעפילים למונדיאל.
תשע דקות לפני הסיום הצליח דייבי קופר להבקיע בעיטת עונשין שהשוותה את תוצאת המשחק.
אולם, כשהשחקנים והאוהדים חגגו את ההעפלה המאמן ג'וק סטיין קיבל התקף לב ומת תוך זמן קצר.
אלכס פרגוסון קיבל את תפקיד המאמן לקראת המונדיאל, אליו העפילה לאחר שהדיחה במשחקי הפלייאוף את נבחרת אוסטרליה.
גם בטורניר זה הודחה סקוטלנד בסיום שלב הבתים, לאחר שזכתה בנקודה אחת בלבד בזכות התיקו 0 - 0 מול נבחרת אורוגוואי.
סקוטלנד העפילה למונדיאל 1990 לאחר שסיימה במקום השני בשלב המוקדמות.
היה זה גם הטורניר החמישי ברציפות שאליו העפילה.
היא הוגרלה בשלב הבתים ביחד עם נבחרת קוסטה ריקה, נבחרת שוודיה, ונבחרת ברזיל, וכבר במשחק הפתיחה הפסידה לקוסטה ריקה בתוצאה 0 - 1. סקוטלנד הצליחה לגבור על שוודיה בתוצאה 2 - 1, אך בעקבות ההפסד לברזיל היא הודחה פעם נוספת בתום שלב הבתים.
סקוטלנד הצליחה בקושי רב להעפיל ליורו 1992. סקוטלנד הפסידה לנבחרת רומניה בתוצאה 0 - 1, אך העפילה לאחר שנבחרת רומניה סיימה בתיקו 1 - 1 מול נבחרת בולגריה.
על אף שהפגינה יכולת טובה מול נבחרת הולנד ומול נבחרת גרמניה, היא הפסידה להן בתוצאה 0 - 1 ובתוצאה 0 - 2 בהתאמה.
במשחק האחרון היא גברה על נבחרת חבר המדינות העצמאיות בתוצאה 3 - 0, אך תוצאה זו לא הספיקה לה והיא הודחה בתום שלב הבתים.
סקוטלנד כשלה בניסיונה להעפיל למונדיאל 1994 בארצות הברית, לאחר שדורגה בבית המוקדמות שאליו הוגרלה מתחת לנבחרת איטליה, נבחרת שווייץ ונבחרת פורטוגל.
כאשר היה ברור כי סקוטלנד לא תעפיל למונדיאל החליט המאמן אנדי רוקסברג להתפטר מתפקידו.
המאמן החדש קרייג בראון הצליח להוביל את הנבחרת להעפלה ליורו 1996. המשחק הראשון בשלב הבתים, מול נבחרת הולנד, הסתיים בתיקו 0 - 0, וגרם לציפיות גבוהות לקראת המשחק מול נבחרת אנגליה באצטדיון ומבלי.
גארי מקאליסטר, החמיץ בעיטת עונשין, ובעקבות שער של פול גסקוין הסתיים המשחק בהפסד 0 - 2 של סקוטלנד.
הנבחרת הצליחה להתאושש מההפסד ולגבור על נבחרת שווייץ בתוצאה 1 - 0, אך בעקבות תוצאות המשחקים האחרים הודחה פעם נוספת בתום שלב הבתים בגלל הפרש שערים.
בראון הוביל את הנבחרת גם להעפלה למונדיאל 1998 בצרפת, וגם הפעם פתחה את הטורניר מול נבחרת ברזיל.
ג'ון קולינס הצליח להשוות את תוצאת המשחק, אך בעקבות שער עצמי של טום בויד הפסידה סקוטלנד בתוצאה 1 - 2. במשחק מול נבחרת נורווגיה בבורדו היא סיימה בתיקו 1 - 1, ובמשחק האחרון מול נבחרת מרוקו היא הפסידה בתוצאה 0 - 3 והודחה בתום שלב הבתים.
במהלך מוקדמות יורו 2000 התמודדה סקוטלנד בצמד משחקי פלייאוף שכונו בתקשורת "הקרב על בריטניה".
סקוטלנד הפסידה בבית במשחק הראשון בתוצאה 0 - 2, וניצחה במשחק הגומלין בתוצאה 0 - 1 ולא העפילה ליורו.
היא כשלה גם בניסיון להעפיל למונדיאל 2002, לאחר שסיימה במקום השלישי בבית המוקדמות לאחר נבחרת קרואטיה ונבחרת בלגיה.
בעקבות כך החליט בראון להתפטר מתפקידו עם תום טורניר המוקדמות.
בשנת 2002 הוחלף בראון על ידי הגרמני ברטי פוגטס.
סקוטלנד לא היטיבה לשחק תחת הדרכתו, וספגה הפסדים בהפרשים גבוהים כגון 0 - 6 לנבחרת הולנד, 0 - 5 לנבחרת צרפת, 0 - 4 לנבחרת ויילס, ו-1 - 4 לנבחרת קוריאה הדרומית.
בעקבות ההפסד 0 - 3 לנבחרת הונגריה ירדה סקוטלנד למקום ה-88 בדירוג פיפ"א, שהיה הנמוך ביותר בתולדותיה.
פוגטס הודיע על התפטרותו בשנת 2004, וטען כי הוא עוזב בגלל העוינות שהפגינה התקשורת כלפיו.
עם עזיבתו של פוגטס הוחלט למנות את כמחליפו את וולטר סמית', שבעבר אימן את גלאזגו ריינג'רס ואת אברטון.
סמית' הצליח להוביל את סקוטלנד לניצחונות על נבחרת בולגריה, נבחרת נורווגיה ונבחרת איי פארו, ואף לניצחון על נבחרת צרפת שסייע לסקוטלנד להתקדם למיקום גבוה יותר בדירוג פיפ"א.
כמו כן, הוא הוביל את הנבחרת לזכייה בגביע קירין ביפן, והיה זה התואר הראשון של סקוטלנד מזה שנים אחדות.
הנבחרת כשלה בניסיונה להעפיל למונדיאל 2006 בגרמניה, וסיימה במקום השלישי לאחר נבחרת איטליה ונבחרת נורווגיה.
סמית' עזב את הנבחרת בתחילת 2007 כיוון שרצה לשוב לאמן מועדונים, כאשר הנבחרת ניצבת בראש בית המוקדמות שלה לקראת יורו 2008. מחליפו היה אלכס מקליש, המאמן ה-20 בתולדות הנבחרת.
משחקו הראשון היה הניצחון 2 - 1 על נבחרת גאורגיה, ובכך הוא היה למאמן השלישי בלבד בתולדות הנבחרת שהצליח להובילה לניצחון במשחקו הראשון.
סקוטלנד לא הצליחה לבסוף להעפיל ליורו 2008, אך השיפור בתוצאות משחקיה, כולל הניצחונות על נבחרת צרפת, סייעו לה להעפיל עד למקום ה-13 (אוקטובר 2007) בדירוג פיפ"א, ולראשונה מאז אמצע שנות ה-90 דורגה הנבחרת בין 20 הראשונות.
מקליש התפטר מתפקיד מאמן הנבחרת בעקבות אי ההעפלה ליורו 2008, זמן קצר לאחר שנערכה הגרלת מוקדמות מונדיאל 2010. בעקבות השיפור בתוצאותיה בשני טורנירי המוקדמות האחרונים היא דורגה בקבוצת האיכות השנייה, והוגרלה לבית אחד עם נבחרת הולנד, נבחרת נורווגיה, נבחרת מקדוניה ונבחרת איסלנד.
ג'ורג' ברלי מסאות'המפטון החל לאמן את הנבחרת, ולא הצליח להוביל אותה לניצחון בשלושת משחקי ההכנה.
סקוטלנד פתחה את טורניר המוקדמות עם הפסד, ניצחון ותיקו, ולאחר ההפסד 0 - 3 לנבחרת הולנד הודחו הקפטן בארי פרגוסון והשוער אלן מקגרגור לאחר שנטען כי הפרו את תקנון המשמעת של הנבחרת.
יכולתה של הנבחרת השתפרה במשחקים הבאים, אך לאחר הפסד נוסף לנבחרת הולנד היא סיימה במקום השלישי בגלל הפרש שערים נחות.
ב-12 בנובמבר 2020 העפילה ליורו 2020 לאחר ניצחון בדו-קרב פנדלים על נבחרת סרביה.
הייתה זו אליפות אירופה הראשונה שהנבחרת העפילה אליה מזה 22 שנה והטורניר הראשון (אליפות אירופה ומונדיאל) מזה 25 שנה.בטורניר הגמר שובצה סקוטלנד לבית ד' יחד עם צ'כיה, אנגליה וקרואטיה.
במשחקה הראשון הפסידה סקוטלנד לצ'כיה 2-0 במשחק אותו אירחה בגלאזגו.
במשחק השני, שנערך בלונדון, סיימה סקוטלנד בתיקו 0-0 עם אנגליה.
במשחקה האחרון, שגם אותו אירחה סקוטלנד בגלאזגו, הפסידה סקוטלנד לקרואטיה 3-1 והודחה לאחר שסיימה במקום האחרון בבית.
סקוטלנד העפילה גם ליורו 2024 ושוב הודחה בשלב הבתים, לאחר הפסד לגרמניה, תיקו מול שווייץ והפסד נוסף מול הונגריה.
ב-18 בנובמבר 2025 העפילה למונדיאל לראשונה מאז 1998, לאחר שניצחה 4-2 את דנמרק.
האצטדיון הלאומי של סקוטלנד הוא האמפדן פארק שבגלאזגו.
האצטדיון הנוכחי, שתכולתו היא 52,000 מקומות, הוא אחד ממספר אצטדיונים שנשאו את השם הזה.
משחקי הנבחרת נערכו באצטדיון זה ובאלה שקדמו לו החל מ-1878. שיא הנוכחות היה 149,415 צופים במשחק מול נבחרת אנגליה ב-1937. האמפדן הוא אחד משני האצטדיונים הסקוטיים שזכו לדירוג של חמישה כוכבים בדירוג האצטדיונים של אופ"א.
לאחר תום השיפוצים ב-1999 נערכו כל המשחקים הרשמיים בהאמפדן פארק, למעט המשחק הראשון במוקדמות יורו 2008. הסיבה לכך הייתה שלוח המשחקים של הנבחרת נקבע מראש, והאמפדן פארק כבר היה מוזמן להופעה של הזמר רובי ויליאמס.
בהגרלה שנערכה הוחלט כי המשחק ייערך בסלטיק פארק.
בטבלה שלהלן מופיעה רשימה של כל האצטדיונים שבהם נערכו משחקים של הנבחרת:
משחקי הבית של הנבחרת מסוקרים כיום (2009) על ידי סקיי ספורטס, הפועלת בשיטת שלם וצפה.
הרגעים הבולטים בכל משחק ביתי משודרים במסגרת הטלוויזיה האזורית של ה-BBC ספורט.
זכויות השידור על משחקי החוץ אינן בידי גוף יחיד, אם כי הזכויות לכל משחקי מוקדמות מונדיאל 2010 שייכות לסטנטה ספורטס, שהוא גוף שידור בתשלום.
ממשלת סקוטלנד מתחה על כך ביקורת, וטענה כי מן הראוי שמשחקי הנבחרת בטורנירים רשמיים יהיו ברשימת האירועים שניתן לשדרם אך ורק בחינם.
הנבחרת לובשת במשחקי הבית שלה חולצות בצבע כחול כהה עם מכנסיים לבנים וגרביים בצבע כחול כהה, שהם הצבעים של קבוצת קווינס פארק שייצגה את סקוטלנד במשחקה הבינלאומי הראשון.
על החולצה יש סמל המבוסס על האריה של הנס המלכותי של סקוטלנד.
התלבושת המשנית הנוכחית היא בצבע לבן עם צלב אנדראס הקדוש לרוחב החזה.
לנבחרת יש עיצוב נוסף הכולל חולצה כחולה, מכנסיים לבנים וגרביים אדומים.
הגרסה הנוכחית של הסמל כוללת את דגל סקוטלנד עם רקע של קוצים המייצגים את הפרח הלאומי של סקוטלנד, בנוסף לאריה השואג.
בעבר היו מקרים שבהם סקוטלנד לא שיחקה בכחול כהה; בין 1881 ל-1951 היו מספר פעמים שבהן הנבחרת שיחקה בצבעי רקפת וורוד שהיו הצבעים של לורד רוזברי, שהיה ראש ממשלת בריטניה ודמות משפיעה בתולדות הכדורגל הסקוטי, ובין השאר כיהן בתפקיד נשיא הכבוד של התאחדות הכדורגל הסקוטית ושל המועדון הארט אוף מידלות'יאן.
הצבעים שלו היו בשימוש בעיקר בעשור הראשון של המאה ה-20, אך השימוש בהם נפסק ב-1909. הם היו בשימוש לזמן קצר ב-1949, והפעם האחרונה שהנבחרת השתמשה בהם הייתה ב-1951 במשחק מול נבחרת צרפת.
בשנת 1900 גברה סקוטלנד על נבחרת אנגליה בתוצאה 4 - 1, ולורד רוזברי אמר "מעולם לא ראיתי את הצבעים מיוצגים כל כך טוב מאז שלאדאס ניצח בדרבי".
מאז שנת 2005 מעודדת ההתאחדות את השימוש בגאלית סקוטית על מדי הנבחרת הלאומית כחלק מתחיית השפה בסקוטלנד.
אוהדי סקוטלנד ידועים בכינוי "צבא הטרטן".
לאורך שנות ה-70 של המאה ה-20 נקשר שמם לתקריות של חוליגניזם, בין השאר לאחר שחדרו למשטח המשחק בוומבלי והרסו את השערים לאחר משחק מול אנגליה ב-1977. עם זאת, מאז אותה תקופה חל שיפור במעמדם והם זכו בפרסים מטעם אופ"א בגין שילוב של עידוד, התנהגות ידידותית ופעילות צדקה.
צבא הטרטן זכה גם בפרס המשחק ההגון (Fair Play) מטעם הוועד האולימפי הבלגי.
כמו כן, ביורו 1992 נבחרה הקבוצה לאוהדים הטובים ביותר בטורניר.
במונדיאל 1998 בצרפת זכו אוהדי סקוטלנד בפרס על אי-אלימות בספורט, ונבחרו על ידי העיתונאים לאוהדים הטובים ביותר בזכות התנהגותם הגונה וספורטיבית.
סגל הנבחרת לקראת משחקי יורו 2024
הנתונים מעודכנים נכון ל-7 ביוני 2024
בין 1872 ל-1958 הורכבה הנבחרת על ידי ועדה מיוחדת שבחרה את השחקנים.
אנדי ביטי אימן את הנבחרת במשך חצי שנה ב-1954 כשהיא השתתפה במונדיאל הראשון בתולדותיה.
לאחר הטורניר הוחזרה הוועדה לפעילות, ובחרה את שחקני הנבחרת עד למינויו של מאט באזבי ב-1958.
מבחינה סטטיסטית המאמן המצליח ביותר הוא אלכס מקליש, שניצח בשבעה מתוך עשרה משחקים שבהם הדריך את הנבחרת.
ג'וק סטיין ניצח ב-68 משחקים של נבחרת סקוטלנד שאותם ניהל והעלה את סקוטלנד למונדיאל בארגנטינה ב-1978. המאמן הכושל ביותר בהיסטוריה של הנבחרת הוא ברטי פוגטס שהוביל את סקוטלנד לשמונה ניצחונות מתוך 31 משחקים.
נכון לנובמבר 2020 המאמן הוא סטיב קלארק, שהתמנה לתפקידו ב-2017 והעלה את נבחרת סקוטלנד ליורו לאחר 22 שנה.
הניצחון בפער הגדול ביותר היה 11 - 0 מול נבחרת אירלנד באליפות הבית הבריטית של 1901. ההפסד הגבוה ביותר היה 0 - 7 לאלופת העולם אורוגוואי במהלך מונדיאל 1954.
במשחק של סקוטלנד מול אנגליה באליפות הבית הבריטית של 1937 נקבע בזמנו שיא צופים.
הקהל בהאמפדן פארק מנה לפי אומדנים רשמיים כ-150,000 אוהדים, אם כי המספר המדויק לא ידוע כיוון שאוהדים רבים הצליחו להיכנס למגרש בלי קניית כרטיס.
שיא זה נשבר בגמר מונדיאל 1950 בין ברזיל לאורוגוואי, שנערך במרקאנה, אך הוא עדיין בתוקף באירופה.
נבחרת ספרד בכדורסל היא נבחרת הכדורסל הלאומית של ספרד.
הנבחרת מנוהלת על ידי התאחדות הכדורסל הספרדית.
נבחרת ספרד נחשבת לאחת מנבחרות הכדורסל הטובות בעולם.
היא זכתה פעמיים באליפות העולם בכדורסל בשנים 2006 ו-2019, ופעמיים רצופות באליפות אירופה בכדורסל בשנים 2009 ו-2011, ופעמיים נוספות ב-2015 ו-2022.
כמו כן, ספרד סיימה שנייה באולימפיאדת לונדון (2012), אולימפיאדת בייג'ינג (2008) ובאולימפיאדת לוס אנג'לס (1984), לאחר שהפסידה בשלוש האולימפיאדות לנבחרתה של ארצות הברית במשחק הגמר.
כאשר ספרד העפילה לאולימפיאדת 1936, שבה הכדורסל היה חלק מהמשחקים בפעם הראשונה, הציפיות היו גבוהות אחרי שסיימו במקום השני ביורובאסקט 1935. ספרד שהייתה אחת המועדפות לזכות במדליות לא יכלה להשתתף במשחקים בגלל פרוץ מלחמת האזרחים בספרד ימים ספורים לפני תחילת המשחקים.
לפני שהנבחרת הלאומית של ספרד זכתה במדליית הזהב באליפות העולם ב-2006, ההצלחה הבינלאומית הגדולה ביותר הייתה להגיע לגמר באולימפיאדת 1984 שהתקיימה בלוס אנג'לס.
בגמר הם הפסידו לנבחרת ארצות הברית (בראשות פטריק יואינג ומייקל ג'ורדן הצעיר), וספרד זכתה במדליית הכסף האולימפית.
לאחר ההצלחה באליפות העולם ב-2006, ספרד שוב הגיע לגמר באולימפיאדת 2008. הפעם, נבחרת ארצות הברית הובלה על ידי קובי בראיינט.
ארבע שנים לאחר מכן, באולימפיאדת לונדון, ארצות הברית ניצבה מול ספרד שוב עם תוצאה של 100-107 עבור האמריקאים, וספרד לקחו את מדליית הכסף האולימפית בפעם השלישית .
בשנים הראשונות של אליפות העולם, ספרד נאבקה להגיע לטורניר אך הגיעה רק פעם אחת בין 1950 ל-1970 .
לאחר מכן, החל משנת 1974 ספרד מגיעה באופן קבוע לטורנירים והיא אחת המועדפות לזכות באליפות.
באליפות העולם ב-2006, נבחרת ספרד זכתה במקום הראשון ורשמה את ההצלחה הגדולה ביותר בהיסטוריה שלה, כאשר זכתה ב-3 בספטמבר 2006 במדליית זהב נגד נבחרת יוון בתוצאה 47-70. פאו גאסול זכה בתואר ה-MVP של הטורניר ונבחר לחמישיית הטורניר ביחד עם חברו לנבחרת חורחה גרבאחוסה.
באליפות אירופה 1935 ספרד סיימה במקום השני וזכתה במדליה הראשונה בתולדותיה.
באליפות אירופה 2009 ספרד זכתה בטורניר לראשונה בתולדותיה אחרי שנצחה את סרביה 63-85 בגמר.
פאו גאסול שסיים כמלך הסלים של הטורניר עם 18.7 נקודות למשחק זכה בתואר ה-MVP ובחמישיית הטורניר ביחד עם רודי פרננדס.
באליפות אירופה 2011 ספרד זכתה בפעם השנייה ברציפות אחרי ניצחון בגמר נגד צרפת.
חואן קרלוס נבארו זכה ב-MVP של הטורניר ובחמישיית הטורניר עם פאו גאסול.
באליפות אירופה 2015 בחצי הגמר בו פגשה ספרד את צרפת פאו גאסול קלע 40 נקודות והעלה את נבחרתו לגמר.
בגמר ספרד נצחה את ליטא 63-80 וזכתה בפעם השלישית באליפות אירופה.
פאו גאסול שהוביל את הנבחרת סיים כמלך הסלים עם 25.6 נקודות למשחק וזכה בתואר ה-MVP של הטורניר.
נבחרת סלובניה בכדורסל היא נבחרת הכדורסל הלאומית של סלובניה.
הנבחרת מנוהלת על ידי התאחדות הכדורסל הסלובנית.
הישג השיא של נבחרת סלובניה הוא זכייה באליפות אירופה בכדורסל 2017, לאחר שניצחה במשחק הגמר את נבחרת סרביה.
הישג השיא של נבחרת סלובניה במשחקים האולימפיים הוא המקום הרביעי בטוקיו 2020.
הישגי השיא של נבחרת סלובניה באליפות העולם בכדורסל הוא המקום השביעי בשנת 2014 ובשנת 2023.
נבחרת סנט וינסנט והגרנדינים בכדורגל היא נבחרת הכדורגל הלאומית של סנט וינסנט והגרנדינים.
נבחרת סנגל בכדורסל היא נבחרת הכדורסל הלאומית של סנגל.
הנבחרת מנוהלת על ידי התאחדות הכדורסל הסנגלית.
נבחרת סנגל היא מהנבחרות החזקות באפריקה וזכתה 5 פעמים באליפות אפריקה בכדורסל.
6 פעמים נוספות סיימה הנבחרת במקום השני ושבע פעמים נוספות סיימה במקום השלישי.
נבחרת סנגל לא הותירה חותם משמעותי ברמה העולמית עד היום והישגי השיא שלה הם מקום 11 במשחקים האולימפיים בשנת 1980 העפלה לשמינית הגמר באליפות העולם בכדורסל בשנת 2014.
במבה בול המתפקד כסנטר בנבחרת הוא שחקן הפועל לב השרון מהליגה הלאומית (השנייה בחשיבותה בישראל)
נבחרת סקוטלנד בכדורסל מייצגת את סקוטלנד בטורנירי כדורסל בינלאומיים.
היא העפילה פעמיים לאליפות אירופה בכדורסל: בשנת 1951 הפסידה בכל משחקיה וסיימה במקום ה-16. בשנת 1957 הצליחה הנבחרת לנצח פעמיים את אלבניה וסיימה במקום ה-15.
בשנת 2005 התאחדה נבחרת סקוטלנד עם נבחרות אנגליה וויילס כדי להרכיב את נבחרת בריטניה בכדורסל במטרה לייצג את בריטניה בכבוד באולימפיאדת 2012 שנערכה בלונדון.
נבחרת סלובקיה בכדורסל היא נבחרת הכדורסל הלאומית של מדינת סלובקיה.
הנבחרת הוקמה בעקבות היפרדותה של סלובקיה מצ'כוסלובקיה בשנת 1993 והיא אחת הנבחרות החלשות ביותר באירופה.
|שם גביע העולם=אליפות העולם בכדורסל
|הכי גבוה במשחקים האולימפיים= כסף: 2016
|שם אליפות אזורית=אליפות אירופה בכדורסל נשים
}}נבחרת ספרד בכדורסל נשים''' היא קבוצת כדורסל נשים הלאומית של ספרד.
הנבחרת מתחרה באליפות העולם בכדורסל נשים משנת 1994.
נבחרת ספרד בכדורסל נשים השתתפה בשלוש אולימפיאדות אך לא זכתה במדליה.
באולימפיאדת ברצלונה (1992), היא השתתפה בזכות היותה מארחת המשחקים.
היא שיחקה 3 משחקים בסיבוב הבתים, ניצחה אחד והפסידה בשניים וסיימה במקום השלישי בבית.
במשחקי הדירוג היא ניצחה בשני משחקיה וסיימה במקום חמישי בטורניר.
באולימפיאדת אתונה (2004), היא שיחקה 5 משחקים בסיבוב הבתים, ניצחה ב-4 משחקים והפסידה משחק אחד, לארצות הברית שזכתה במדליית הזהב.
היא סיימה את שלב הבתים במקום השני.
במשחק רבע הגמר היא הפסידה לברזיל שסיימה במקום רביעי וסיימה את הטורניר במקום השישי.
באולימפיאדת בייג'ינג (2008), היא שיחקה 5 משחקים בסיבוב הבתים, ניצחה ב-3 משחקים והפסידה שני משחקים, לארצות הברית שזכתה במדליית הזהב וסין שסיימה רביעית.
היא סיימה את שלב הבתים במקום השלישי.
במשחק רבע הגמר היא הפסידה לרוסיה שזכתה במדליית ארד וסיימה את הטורניר במקום החמישי.
הנבחרת השתתפה ב-7 אליפויות עולם, בהן זכתה במדליית כסף (2014) ופעמיים במדליית ארד (2010, 2018).
נבחרת סינגפור בכדורסל היא נבחרת הכדורסל הלאומית של סינגפור.
נבחרת סינגפור העפילה פעם אחת למשחקים האולימפיים בשנת 1956. בשלב הבתים היא הובסה על ידי נבחרות צרפת, ברית המועצות וקנדה.
במשחקי הדירוג הפסידה סינגפור לאוסטרליה וסין, אך ניצחה את נבחרות תאילנד וקוריאה הדרומית וסיימה במקום ה-13.
נבחרת סינגפור השתתפה 17 פעמים באליפות אסיה בכדורסל.
הישג השיא שלה הוא המקום השביעי בו סיימה בשנת 1975 מתוך 13 נבחרות שהשתתפו.
הנבחרת סיימה במקום השביעי גם באליפות הראשונה שהשתתפה בה בשנת 1963, אולם באליפות זו השתתפו שמונה נבחרות בלבד.
נבחרת סינגפור מעולם לא העפילה לאליפות העולם בכדורסל.
נבחרת סן מרטן בכדורגל היא נבחרת הכדורגל הרשמית של סן מרטן, החצי הצרפתי של האי הקריבי, סן מרטן.
בעבר סן מרטן היה חלק מגוואדלופ ולכן היה חלק מנבחרת גוואדלופ בכדורגל עד הפירוד.
נבחרת סן מרטן בכדורגל לא חברה בפיפ"א ולכן היא לא יכולה להשתתף בגביע העולם בכדורגל, למרות זאת הנבחרת חברה ב-CONCACAF והיא יכולה להשתתף בגביע הזהב של CONCACAF.
היא אחת הנבחרות החלשות באליפות.
נבחרת ספרד בכדורגל עד גיל 21 היא נבחרת הכדורגל הצעירה של ספרד, המייצגת אותה בתחרויות בינלאומיות לנבחרות צעירות, ומנוהלת על ידי התאחדות הכדורגל הספרדית.
נבחרת ספרד בכדוריד מייצגת את הכדוריד הספרדי בתחרויות הבינלאומיות השונות כגון המשחקים האולימפיים, אליפות העולם בכדוריד ובאליפות אירופה בכדוריד.
הנבחרת מנוהלת על ידי איגוד הכדוריד בספרד ומורכבת משחקנים מליגת ASOBAL ושחקנים ספרדים המשחקים בארצות אחרות.
בהתאם לדירוג של איגוד הכדוריד העולמי, נכון לדצמבר 2022 הפדרציה מדורגת במקום ה-4.
נבחרת ספרד בכדוריד זכתה ב-3 מדליות ארד אולימפיות, היא אלופת העולם (תוניסיה 2005) ובעלת מדליית ארד מאליפות העולם (שוודיה 2011), ועם שתי זכיות באליפות אירופה בכדוריד.
בדצמבר 1952, הוקמה נבחרת ספרד בכדוריד על ידי איגוד הכדוריד בספרד שהוקם באותה השנה.
ב-15 באפריל 1953, קיימה הנבחרת את המשחק הראשון שלה נגד נבחרת שוודיה בכדוריד.
משחק זה התקיים באולם פלאסיו ויסטלגרה שבמדריד והסתיים בתוצאה 23-12 לנבחרת שוודיה.
נוסף לכך, מיד לאחר הקמתה, פעלה רבות ההתאחדות הספרדית כדי לצרף את הנבחרת לארגון הכדוריד העולמי, ובשנת 1954 המשימה צלחה ונבחרת ספרד הצטרפה לארגון.
בשנת 1958, הצליחה נבחרת ספרד להעפיל לאליפות העולם בכדוריד שנערכה במינכן, גרמניה.
שכלל את הנבחרות של שוודיה, פולין ופינלנד.
היא הפסידה לנבחרת שוודיה 11 - 31. ב-1 במרץ 1958, היא רשמה את הניצחון הראשון שלה אי פעם כאשר שיחקה נגד נבחרת פינלנד וניצחה בתוצאה של 19 - 16. במשחק השלישי היא הפסידה לנבחרת פולין בתוצאה של 11 - 25.
בשנת 1994 העפילה נבחרת ספרד לאליפות אירופה בכדוריד.
היא שיחקה בבית ב' מתוך שניים נגד נבחרות שוודיה, דנמרק, הונגריה, סלובניה ופורטוגל.
היא ניצחה את נבחרת הונגריה 25 - 20. לאחר מכן, ניצחה את נבחרת פורטוגל 24 - 18.
בסיום הטורניר, היא סיימה במקום השלישי בבית ב' ולא הצליחה להעפיל לשלב הבא.
במשחק הדירוג היא ניצחה וסיימה במקום החמישי.
באולימפיאדת אטלנטה (1996) הוגרלה נבחרת ספרד לבית ב' שכלל את הנבחרות של צרפת, מצרים, גרמניה, אלג'יריה וברזיל.
במשחק הראשון היא הפסידה לצרפת בתוצאה 25 - 27. את שלב הבתים היא סיימה במקום השני, אחרי צרפת.
בשלב חצי הגמר היא הפסידה 25-20 לנבחרת שוודיה.
במשחק על מדליית הארד היא ניצחה את נבחרת צרפת בתוצאה של 27 - 25.
באליפות אירופה בכדוריד אותה שנה, הוגרלה נבחרת ספרד לבית ב' מתוך שניים נגד נבחרות שוודיה, צ'כיה, צרפת, רומניה ודנמרק.
היא ניצחה את נבחרת שוודיה, אלופת אירופה של 1994 בתוצאה 24 - 23. בשלב חצי הגמר היא ניצחה את נבחרת יוגוסלביה בתוצאה 27 - 23 ובמשחק הגמר היא הפסידה לנבחרת רוסיה 22 - 23.
ב28/1/18 נבחרת ספרד ניצחה 29:23 את נבחרת שוודיה וזכתה לראשונה בתולדותיה באליפות אירופה.
באליפות העולם בכדוריד שנערכה תוניסיה בשנת 2005 זכתה נבחרת ספרד במדליית זהב.
בשלב הבתים, היא הוגרלה לבית ג' מתוך 4 ארבעה בתים.
היא ניצחה את נבחרת יפן בתוצאה של 41 - 22. יום לאחר מכן, היא ניצחה את נבחרת אוסטרליה 51 - 19 וקבעה את השיא שלה ושיא של אליפות העולם.
את שלב הבתים היא סיימה במקום השני, אחרי קרואטיה ולפני שוודיה.
בשלב הבתים השני בטורניר היא שיחקה נגד נבחרות קרואטיה, סרביה, נורווגיה, גרמניה ושוודיה.
היא שוב סיימה במקום השני, אחרי קרואטיה והעפילה לשלב חצי הגמר שבו פגשה את הנבחרת המארחת של הטורניר, נבחרת תוניסיה וניצחה בתוצאה של 33 - 30. במשחק הגמר היא ניצחה את קרואטיה בתוצאה 41 - 34 וזכתה לראשונה בתולדותיה במדליית הזהב, לעיני 14,000 צופים בהיכל.
למחרת היא נסעה הנבחרת עם אוטובוס פתוח אל המוני האוהדים במדריד.
נבחרת סנט מארטן בכדורגל היא נבחרת הכדורגל הרשמית של סנט מארטן, החצי ההולנדי של האי הקריבי, סנט מארטן.
נבחרת סן מרטן בכדורגל לא חברה בפיפ"א ולכן היא לא יכולה להשתתף בגביע העולם בכדורגל, למרות זאת הנבחרת חברה בCONCACAF והיא יכולה להשתתף בגביע הזהב של CONCACAF.
נבחרת סן-פייר ומיקלון בכדורגל היא נבחרת הכדורגל של איי סן-פייר ומיקלון שבשליטת צרפת הנמצאים ליד החוף המזרחי של קנדה.
הנבחרת נשלטת על ידי התאחדות הכדורגל של סן-פייר ומיקלון הנמצאת בשליטת התאחדות הכדורגל הצרפתית.
הנבחרת אינה חברה בפיפ"א או ב CONCACAF ולכן איננה מורשית להשתתף בגביע העולם בכדורגל או בגביע הזהב של CONCACAF.
המשחק הראשון בהיסטוריה של הנבחרת התקיים בתאריך 3 בפברואר 1958 נגד קבוצה של מלחים צרפתים.
בתאריך 21 ביוני 1997 התקיים משחק של הנבחרת נגד כדורגלני עבר של צרפת בראשות מישל פלאטיני.
הנבחרת הפסידה 4-5 לפני קהל שיא של 1,400 צופים.
נבחרת סן ברתלמי בכדורגל היא נבחרת הכדורגל של האי סן ברתלמי שבשליטת צרפת הנמצא בים הקריבי.
הנבחרת נשלטת על ידי התאחדות הכדורגל של סן ברתלמי הנמצאת בשליטת התאחדות הכדורגל הצרפתית.
הנבחרת אינה חברה בפיפ"א או ב-CONCACAF ולכן איננה מורשית להשתתף בגביע העולם בכדורגל או בגביע הזהב של CONCACAF.
נבחרת סקוטלנד בכדורגל עד גיל 21 היא נבחרת הכדורגל הצעירה של סקוטלנד, המייצגת אותה בתחרויות בינלאומיות לנבחרות צעירות, ומנוהלת על ידי ההתאחדות הכדורגל הסקוטית.
סקוטלנד עד גיל 23 שיחקה משחקים בינלאומיים, בעיקר משחקי ידידות נגד אנגליה וויילס, משנת 1955 עד שנת 1975. הנבחרת הסקוטית נכנסה לראשונה לתחרות אופ"א לנבחרות לאומיות עד גיל 23 ב-1975-1976. הנבחרת הגיעה לרבע הגמר שבו הודחה בפנדלים על ידי הולנד.
סקוטלנד עד גיל 21 החליפה את סקוטלנד עד גיל 23 כאשר אופ"א הפחיתה את מגבלת הגיל.
הנתונים על המשחקים בשנים שסקוטלנד לא העפילה הם משלב המוקדמות.
צבע רקע ברונזה מציין סיום במקום שלישי או רביעי (בכמה תחרויות לא היה משחק על המקום השלישי).
נבחרת ספרד בכדורגל נשים (בספרדית: Selección femenina de fútbol de España) מייצגת את ספרד בתחרויות כדורגל נשים בינלאומיות ומנוהלת על ידי ההתאחדות המלכותית לכדורגל ספרדי.
בשנים האחרונות הפכה הנבחרת לאחת מהנבחרות הטובות באירופה, לאחר תקופה ארוכה בה היא לא בלטה בזירה הבינלאומית.
הטורניר הגדול הראשון אליו העפילו הספרדיות היה אליפות אירופה שנערכה ב-1997 בנורווגיה ושוודיה.
בטורניר זה הגיע הנבחרת עד לשלב חצי הגמר, שם הודחה על ידי איטליה.
חלוצת הנבחרת, אנג'לס פארג'ו, נבחרה להרכב הטורניר, לאחר שכבשה במהלכו שלושה שערים.
רק בשנת 2013 הצליחה ספרד להעפיל שוב לאליפות אירופה, אך הפעם הודחה בשלב רבע הגמר.
ורוניקה בוקט, קפטנית הנבחרת, נבחרה להרכב הטורניר לצד כוכבות כמו סליה סאסיץ', לוטה שלין ונדין אנגרר.
שנתיים לאחר מכן, העפילה הנבחרת בפעם הראשונה בתולדותיה לגביע העולם.
בטורניר שנערך בקנדה, סיימו הספרדיות עם נקודה אחת בלבד והודחו כבר בשלב הבתים.
לאחר הטורניר פוטר מאמן הנבחרת, איגנסיו קוורדה, שאימן את הנבחרת מאז שנת 1988.
נבחרת סקוטלנד בכדורגל נשים מייצגת את סקוטלנד בתחרויות כדורגל נשים בינלאומיות ומנוהלת על ידי התאחדות הכדורגל הסקוטית.
בסקוטלנד קיימות עדויות לתחרות כדורגל נשים שנתית שנערכה במדינה עוד בשנת 1790. מאה שנה לאחר מכן, ב-1892, התקיים בגלאזגו משחק הנשים הראשון שנרשם על ידי התאחדות הכדורגל הסקוטית.
למרות זאת, עם סיום המלחמה הונחתה על כדורגל הנשים מכה קשה - התאחדות הכדורגל האנגלית והתאחדות הכדורגל הסקוטית החליטו לאסור על נשים לשחק במגרשי ההתאחדות, בטענה שמשחקי הנשים חסרי טעם.
רק ב-1972, חמישים שנה לאחר תחילת החרם, התקיים משחקה הראשון של הנבחרת הסקוטית.
במשחק זה היא הפסידה 3-2 לנבחרת אנגליה, שגם לה היה זה המשחק הראשון אי פעם.
שנתיים לאחר מכן הוסר חרם ההתאחדויות על הנשים, והנבחרת החלה לפעול בצורה מסודרת.
ב-1984, היא הייתה אחת מ-16 הנבחרות שלקחו חלק במוקדמות אליפות אירופה הראשונה, אך לא העפילה לטורניר הגמר.
היא נכשלה גם בכל עשרת טורנירי המוקדמות הבאים של האליפות, עד שב-2017 הצליחה להעפיל לאליפות שנערכה בהולנד.
שנתיים לאחר ההעפלה ההיסטורית לאליפות אירופה, הצליחה סקוטלנד לעלות לראשונה גם לגביע העולם של פיפ"א.
בטורניר עצמו, היא שובצה לבית אחד עם אנגליה, ארגנטינה ויפן, אך הודחה בשלב הבתים לאחר שסיימה עם נקודה אחת בלבד.
נבחרת סלובקיה בכדורסל נשים היא קבוצת כדורסל הנשים הלאומית של סלובקיה.
עד לשנת 1993 כדורסלניות סלובקיות היו חלק של נבחרת צ'כוסלובקיה בכדורסל נשים.
הישג השיא של הנבחרת היה מקום שני באליפות אירופה בשנת 1997.
נבחרת סלובניה בכדוריד היא הנבחרת לאומית של סלובניה.
לפני קבלת העצמאות, הקרואטים היו חלק בנבחרת יוגוסלביה בכדוריד.
הנבחרת השתתפה ב-8 אליפויות עולם ובשנת 2017 זכתה במקום השלישי.
בהתאם לדירוג של איגוד הכדוריד העולמי , נכון לדצמבר 2022 הפדרציה מדורגת במקום ה-23.
נבחרת סן מרינו בכדורסל (באיטלקית: Nazionale di pallacanestro di San Marino) היא נבחרת הכדורסל הלאומית של סן מרינו, המנוהלת על ידי התאחדות הכדורסל של סן מרינו.
הנבחרת מתחרה באליפות אירופה בכדורסל למדינות קטנות ובמשחקי מדינות אירופה הקטנות.
באליפות אירופה בכדורסל למדינות קטנות
נבחרת ספרד בכדורסל עד גיל 20 היא הנציגה של ספרד בתחרויות כדורסל בינלאומיות, והיא מאורגנת ומנוהלת על ידי פדרציית הכדורסל הספרדית.